V I L J A N D I  L I N N
LINNAVOLIKOGU

SOTSIAALKOMISJONI ELEKTROONILISE	
KOOSOLEKU PROTOKOLL

Viljandi							            17. märts 2021 nr 1-13/21/37

Algus kell 16.00, lõpp kell 16.30

Koosolekut juhatas Heiki Raudla
Protokollis Helena Tiivel
Võtsid osa liikmed: Mare Hõbemäe, Tiit Jürmann, Erika Kiviloo, Jana Pähklemäe, Peep Raju, Heiki Raudla, Veronika Raudsepp Linnupuu, Triinu Rõigas, Sirje Taalmaa
Puudusid: Itta Arak, Ülle Lumi, Ruth Sepp
Koosolekul viibisid: abilinnapea Janika Gedvil, sotsiaalameti juhataja Livia Kask, sisekontrolör Liivia Kruusmägi

Koosolek toimus elektrooniliselt Microsoft Teamsi vahendusel. 

PÄEVAKORD:
1.	Viljandi Linnavolikogu 22.02.2018 määruse nr 13 „Sotsiaaltoetuste maksmise tingimused ja kord“ täiendamine ja muutmine (2021/345)
2.	Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ täiendamine (2021/346)
3.	Ülevaade Viljandi linna arengukava 2020–2025 täitmisest 2020. aastal
4.	Projektitoetused 

PÄEVAKORRAPUNKT NR 1
Viljandi Linnavolikogu 22.02.2018 määruse nr 13 „Sotsiaaltoetuste maksmise tingimused ja kord“ täiendamine ja muutmine (2021/345)
KUULATI: 
L. Kask - „Sotsiaaltoetuste maksmise tingimused ja kord“ täiendamine ja muutmine aitab tagada Viljandi linna kodanikele võrdsema kohtlemise ning annab selgemad raamid sünnitoetuse ja matusetoetuse saamise osas.

OTSUSTATI:
Toetada eelnõu „Viljandi Linnavolikogu 22.02.2018 määruse nr 13 „Sotsiaaltoetuste maksmise tingimused ja kord“ täiendamine ja muutmine“. 

PÄEVAKORRAPUNKT NR 2
Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ täiendamine (2021/346)
KUULATI: 
J. Gedvil - eelnõuga täiendatakse linnavolikogu määrust, mille alusel lapsevanemad tasuvad lasteaia õppekulu. Muudatus on sisse viidud seoses õppekulu maksmisega olukorras, kui lapsevanemal ei ole võimalik kasutada lasteaia teenust koolieelse lasteasutuse poolsetel või lapsevanemast mittetulenevatel põhjustel.

OTSUSTATI:
Toetada eelnõu „Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ täiendamine (2021/346)“. 

PÄEVAKORRAPUNKT NR 3
Ülevaade Viljandi linna arengukava 2020–2025 täitmisest 2020. aastal
KUULATI: 
R. Alev tutvustas komisjonile Viljandi linna arengukava 2020–2025 täitmist 2020. aastal. 

OTSUSTATI:
Komisjon kiitis ülevaate heaks. 

PÄEVAKORRAPUNKT NR 4
Projektitoetused 
KUULATI: 

•	Sihtasutus Tartu Ülikooli Kliinikum taotleb Doonoripäevade läbiviimiseks Sakala Keskuses 630 eurot.
V. Raudsepp Linnupuu – teen ettepaneku anda kogu küsitud summa, kuna tegemist on ruumi rendiga. 
Komisjon nõustus ettepanekuga ning otsustas eraldada 630 eurot. 

•	Mittetulundusühing Viljandimaa Singel taotleb koolituseks "Kuidas toimida rasketes suhtlemissituatsioonides" 1340 eurot. 
P. Raju taandas end taotluse arutamiselt ja hindamiselt. 
Lähtuvalt summade ettepanekute keskmisest on komisjoni ettepanek eraldada 930 eurot. 

OTSUSTATI:
1.	Eraldada sihtasutusele Tartu Ülikooli Kliinikum 630 eurot Doonoripäevade läbiviimiseks Sakala Keskuses.
2.	Eraldada mittetulundusühingule Viljandimaa Singel 930 eurot koolituseks "Kuidas toimida rasketes suhtlemissituatsioonides".

(allkirjastatud digitaalselt)					(allkirjastatud digitaalselt)
Heiki Raudla							Helena Tiivel
koosoleku juhataja						protokollija